**Informatīvais ziņojums**

**Par ES fondu 2007. - 2013. gada plānošanas perioda projektos konstatētajiem pārkāpumiem būvniecības procesā**

SATURS

[Ievads 5](#_Toc405374990)

[1. Izvērtējums par ES fondu 2007.-2013. gada plānošanas perioda projektos konstatētajiem pārkāpumiem būvniecības procesā 7](#_Toc405374991)

[1.1. ES fondu pasākumiem/aktivitātēm/apakšaktivitātēm pieejamais finansējums un konstatētie pārkāpumi būvniecības procesā 7](#_Toc405374992)

[1.2. Projektos konstatēto būvniecības procesa pārkāpumu raksturojums saskaņā ar būvniecības procesa posmiem 10](#_Toc405374993)

2. EM veiktie pasākumi būvniecības normatīvo aktu regulējuma uzlabošanai, EM plānotā faktiskā rīcība un sadarbība starp būvniecību uzraugošajām iestādēm ES fondu administrēšanas sistēmas stiprināšanai ES fondu 2014.-2020.gada plānošanas perioda ietvaros……………………………………….....................13

2.1.EM veiktie pasākumi būvniecības regulējuma uzlabošanai………………..13

2.2. EM plānotā faktiskā rīcība ES fondu administrēšanas sistēmas stiprināšanai un sadarbība starp būvniecību uzraugošajām iestādēm ES fondu 2014.-2020.gada plānošanas perioda ietvaros………………………………………...18

[Kopsavilkums](#_Toc405374996) 20

Pielikums Nr.1………………………………………………………………….22

Pielikums Nr.2……………………………………………………………….....25

Pielikums Nr.3 (IEROBEŽOTAS PIEEJAMĪBAS INFORMĀCIJA)……….. 26

Pielikums Nr.4………………………………………………………………….55

**Ziņojumā izmantotie saīsinājumi:**

|  |  |
| --- | --- |
| AU | Autoruzraudzība |
| BD | Būvdarbi |
| BE | Būvekspertīze |
| BS | Būvprojekta sagatavošana |
| BU | Būvuzraudzība |
| CFLA | Centrālā finanšu un līgumu aģentūra |
| EA | Energoaudita pārskata sagatavošana |
| EM | Ekonomikas ministrija |
| ES | Eiropas Savienība |
| IZM | Izglītības un zinātnes ministrija |
| LIAA | Latvijas Investīciju un attīstības aģentūra |
| LM | Labklājības ministrija |
| NVA | Nodarbinātības valsts aģentūra  |
| SIF | Sabiedrības integrācijas fonds |
| SM | Satiksmes ministrija |
| VARAM | Vides aizsardzības un reģionālās attīstības ministrija |
| VIAA | Valsts izglītības attīstības aģentūra |
| VK | Valsts kanceleja |
| VM | Veselības ministrija |
| VRAA | Valsts reģionālās attīstības aģentūra |
| ZM | Zemkopības ministrija |
| **Pasākuma/aktiv./****apakšaktiv. Nr.** | **ES fondu aktivitātes/apakšaktivitātes nosaukums.** |
| 121 | Lauku saimniecību modernizācija |
| 313 | Tūrisma aktivitāšu veicināšana |
| 312 | * Atbalsts uzņēmumu radīšanai un attīstībai (ietverot ar lauksaimniecību nesaistītu darbību dažādošanu)
 |
| 3.1.1.1 | Mācību aprīkojuma modernizācija un infrastruktūras uzlabošana profesionālās izglītības programmu īstenošanai |
| 3.1.2.1.1 | Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem |
| 3.1.3.1 | Kvalitatīvai dabaszinātņu apguvei atbilstošas materiālās bāzes nodrošināšana |
| 3.1.3.2 | Atbalsts vispārējās izglītības iestāžu tīkla optimizācijai |
| 3.1.3.3.1 | Speciālās izglītības iestāžu infrastruktūras un aprīkojuma uzlabošana |
| 3.1.3.3.2 | Vispārējās izglītības iestāžu infrastruktūras uzlabošana izglītojamiem ar funkcionāliem traucējumiem |
| 3.1.4.1.1 | Infrastruktūras pilnveidošana un zinātniski tehniskās bāzes nodrošināšana darbspēju un funkcionālo traucējumu izvērtēšanai |
| 3.1.4.1.5 | Infrastruktūras pilnveidošana sociālās rehabilitācijas pakalpojumu sniegšanai personām ar garīga rakstura traucējumiem |
| 3.1.4.2 | Darba tirgus institūciju infrastruktūras pilnveidošana |
| 3.1.4.3 | Pirmsskolas izglītības iestāžu infrastruktūras attīstība nacionālas un reģionālas nozīmes attīstības centros |
| 3.1.4.4 | Atbalsts alternatīvās aprūpes pakalpojumu pieejamības attīstībai |
| 3.1.5.1.1 | Ģimenes ārstu tīkla attīstība |
| 3.1.5.1.2 | Veselības aprūpes centru attīstība |
| 3.1.5.3.1 | Stacionārās veselības aprūpes attīstība |
| 3.2.1.2 | Tranzītielu sakārtošana pilsētu teritorijās |
| 3.2.1.3.1 | Satiksmes drošības uzlabojumi apdzīvotās vietās ārpus Rīgas |
| 3.2.1.5 | Publiskais transports ārpus Rīgas |
| 3.4.1.1 | Ūdenssaimniecības infrastruktūras attīstība apdzīvotās vietās ar iedzīvotāju skaitu līdz 2000 |
| 3.4.2.1.1 | Valsts nozīmes pilsētbūvniecības pieminekļu saglabāšana, atjaunošana un infrastruktūras pielāgošana tūrisma produkta attīstībai |
| 3.4.2.1.2 | Nacionālās nozīmes velotūrisma produktu attīstība |
| 3.4.3.1 | Nacionālas un reģionālas nozīmes daudzfunkcionālu centru izveide |
| 3.4.3.2 | Sociālekonomiski nozīmīgu kultūras mantojuma objektu atjaunošana |
| 3.4.3.3 | Atbalsts kultūras pieminekļu privātīpašniekiem kultūras pieminekļu saglabāšanā un to sociālekonomiskā potenciāla efektīvā izmantošanā |
| 3.4.4.1 | Daudzdzīvokļu māju siltumnoturības uzlabošanas pasākumi  |
| 3.4.4.2 | Sociālo dzīvojamo māju siltumnoturības uzlabošanas pasākumi |
| 3.5.1.1 | Ūdenssaimniecības infrastruktūras attīstība aglomerācijās ar cilvēku ekvivalentu lielāku par 2000 |
| 3.5.1.2.1 | Normatīvo aktu prasībām neatbilstošo izgāztuvju rekultivācija |
| 3.5.2.1.1 | Pasākumi centralizētās siltumapgādes sistēmu efektivitātes paaugstināšanai |
| 3.6.1.1 | Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai |
| 3.6.2.1 | Atbalsts novadu pašvaldību kompleksai attīstībai |

# Ievads

Saskaņā ar Ministru kabineta 2013. gada 19. novembra sēdes protokola 66. § „Informatīvais ziņojums „Par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas apguvi līdz 2013.gada 30.septembrim”[[1]](#footnote-1), lai mazinātu ES fondu projektos konstatēto neatbilstoši veikto izdevumu apjomu, kas radušies nekvalitatīvas būvniecības dēļ (t.sk., kas rodas nekvalitatīvu objektu nodevumu, kā arī būvuzraugu, autoruzraugu, projektētāju un būvniecības ekspertu nekvalitatīva darba un nepietiekamas uzraudzības rezultātā), Ekonomikas ministrija (EM) kā nozares atbildīgā institūcija sadarbībā ar citām ES fondu administrēšanā iesaistītajām institūcijām ir izstrādājusi informatīvo ziņojumu, ietverot izvērtējumu par ES fondu 2007. - 2013. gada plānošanas perioda projektos konstatētajiem pārkāpumiem būvniecības procesā un priekšlikumus turpmākai rīcībai būvniecības nozares sakārtošanā un problēmjautājumu risināšanā (turpmāk-Ziņojums).

Lai uzsāktu diskusiju par nepieciešamajiem uzlabojumiem ES fondu ieviešanā un kvalitatīvas būvniecības nodrošināšanā, kā arī pēc iespējas operatīvākai, efektīvākai un rezultatīvai to ieviešanai, Finanšu ministrija (FM) kā ES fondu vadošā iestāde 2014.gada 29. janvārī organizēja sanāksmi, kurā EM sniedza atbildes uz problēmjautājumiem būvniecībā, ar ko saskārušās ES fondu administrēšanā iesaistītās institūcijas ES fondu 2007.-2013. gada plānošanas periodā īstenotajos projektos, kā arī informāciju par paredzētajiem uzlabojumiem būvniecības normatīvajā regulējumā (lūdzam papildus skatīt Ziņojuma 2.nodaļu).

Lai savlaicīgi nodrošinātu datu apkopošanu Ziņojuma sagatavošanai, EM ar 2014.gada 6.marta vēstuli[[2]](#footnote-2) lūdza četrpadsmit ES fondu administrēšanā iesaistītās institūcijas – Vides aizsardzības un reģionālās attīstības ministriju (VARAM), Satiksmes ministriju (SM), Zemkopības ministriju (ZM), Izglītības un zinātnes ministriju (IZM), Kultūras ministriju (KM), Labklājības ministriju (LM), Veselības ministriju (VM), Centrālo finanšu un līgumu aģentūru (CFLA), Latvijas Investīciju un attīstības aģentūru (LIAA), Valsts izglītības attīstības aģentūru (VIAA), Valsts reģionālās attīstības aģentūru (VRAA), Sabiedrības integrācijas fondu (SIF), Nodarbinātības valsts aģentūru (NVA) un Valsts kanceleju (VK) sniegt informāciju par ES fondu 2007.-2013. gada plānošanas perioda aktivitāšu/apakšaktivitāšu projektos konstatētajiem pārkāpumiem būvniecības procesā.

 Informācija ir saņemta no visām ES fondu pasākumu/aktivitāšu/apakšaktivitāšu administrēšanā iesaistītajām institūcijām, tajā skaitā:

* CFLA sniedza informāciju par 3.1.4.1.1, 3.1.4.1.5, 3.1.4.2 (atbildīgā iestāde– LM), 3.1.5.1.1, 3.1.5.1.2, 3.1.5.3.1 (atbildīgā iestāde – VM), 3.2.1.3.1 (atbildīgā iestāde– SM), 3.4.1.1 (atbildīgā iestāde – VARAM), 3.4.3.1, 3.4.3.2 un 3.4.3.3 (atbildīgā iestāde – KM) aktivitāšu/apakšaktivitāšu projektos konstatētajiem pārkāpumiem būvniecības procesā;
* VARAM sniedza informāciju par 3.5.1.1, 3.5.1.2.1 aktivitāšu/apakšaktivitāšu projektos konstatētajiem pārkāpumiem būvniecības procesā;
* VIAA sniedza informāciju par 3.1.1.1, 3.1.3.2, 3.1.3.1, 3.1.3.3.1, 3.1.3.3.2, 3.1.2.1.1 aktivitāšu/apakšaktivitāšu (atbildīgā iestāde – IZM) projektos konstatētajiem pārkāpumiem būvniecības procesā;
* VRAA sniedza informāciju par 3.6.1.1., 3.1.4.3, 3.6.2.1, 3.1.4.4 aktivitāšu (atbildīgā iestāde- VARAM) projektos konstatētajiem pārkāpumiem būvniecības procesā;
* SM sniedza informāciju par 3.2.1.2 un 3.2.1.5 aktivitāšu projektos konstatētajiem pārkāpumiem būvniecības procesā;
* ZM sniedza informāciju par 313, 312, 121 pasākumu projektos konstatētajiem pārkāpumiem būvniecības procesā;
* LIAA sniedza informāciju par 3.4.4.1, 3.4.4.2, 3.4.2.1.2, 3.5.2.1.1, 3.4.2.1.1 aktivitāšu/apakšaktivitāšu (atbildīgā iestāde – EM) projektos konstatētajiem pārkāpumiem būvniecības procesā;
* NVA, SIF un VK norādīja, ka to atbildībā esošo aktivitāšu/apakšaktivitāšu projektos investīcijas būvniecībā nav veiktas.

Pēc ES fondu administrēšanā iesaistīto institūciju sniegtās informācijas Ziņojumā apkopota informācija par ES fondu 2007. - 2013. gada plānošanas perioda 33 pasākumu/aktivitāšu/apakšaktivitāšu 222 projektos konstatētajiem 584 dažādiem pārkāpumiem būvniecības procesā. 222 projektu kopējais ES fondu finansējums sastāda 385 854 134,26 euro, kas sastāda 8,5% no kopējā Eiropas Kopienas finansējuma - 4 530 447 634,00 euro.[[3]](#footnote-3)

ES fondu 2007.-2013. gada plānošanas periodā lielākās ES fondu investīcijas būvniecības sektorā ir veiktas transporta infrastruktūras attīstībā (SM administrētā 3.2.1.2 aktivitāte) un vides infrastruktūras sakārtošanai (VARAM administrētā 3.5.1.1, 3.4.1.1 aktivitāte/apakšaktivitāte) ūdenssaimniecības infrastruktūras attīstībai apdzīvotās vietās, augstākās izglītības iestāžu telpu un iekārtu modernizēšanai (VIAA administrētā 3.1.2.1.1 apakšaktivitāte), esošo uzņēmumu attīstībai (ZM 312 pasākums), kā arī veselības aprūpes attīstībai (VM administrētā 3.1.5.3.1 apakšaktivitāte).

# Izvērtējums par ES fondu 2007.-2013. gada plānošanas perioda projektos konstatētajiem pārkāpumiem būvniecības procesā

# ES fondu pasākumiem/aktivitātēm/apakšaktivitātēm pieejamais finansējums un konstatētie pārkāpumi būvniecības procesā

Pēc ES fondu administrēšanā iesaistīto institūciju sniegtās informācijas ES fondu 2007.-2013.gada plānošana periodā īstenoto 33 pasākumu/aktivitāšu/apakšaktivitāšu **222 projektos ir konstatēti 584 pārkāpumi** būvniecības procesā, tajā skaitā:

* VARAM administrētajās 3.4.1.1, 3.5.1.1, 3.5.1.2.1 aktivitātēs/apakšaktivitātēs.
* VRAA administrētajās 3.6.1.1, 3.1.4.3, 3.6.2.1, 3.1.4.4 aktivitātēs/apakšaktivitātēs.
* VIAA administrētajās 3.1.1.1, 3.1.3.2, 3.1.3.1, 3.1.3.3.1, 3.1.3.3.2, 3.1.2.1.1 aktivitātēs/apakšaktivitātēs .
* VM administrētajās 3.1.5.1.1, 3.1.5.1.2, 3.1.5.3.1 aktivitātēs/apakšaktivitātēs.
* SM administrētajās 3.2.1.2, 3.2.1.3.1, 3.2.1.5 aktivitātēs/apakšaktivitātēs.
* LM administrētajās 3.1.4.1.1, 3.1.4.1.5, 3.1.4.2 aktivitātēs/apakšaktivitātēs.
* LIAA administrētajās 3.4.4.1, 3.4.4.2, 3.4.2.1.2, 3.5.2.1.1, 3.4.2.1.1 aktivitātēs/apakšaktivitātēs.
* ZM administrētajos 313, 312, 121 pasākumos.
* KM administrētajās 3.4.3.1, 3.4.3.2, 3.4.3.3 aktivitātēs/apakšaktivitātēs.

Vērtējot pēc projektu skaita, kuros ir konstatēti pārkāpumi būvniecības procesā, informācija ir sekojoša:

* LIAA administrētajos 68 projektos ir konstatēti pārkāpumi būvniecības procesā, sastādot 31% no kopējā projektu skaita, kuros konstatēti pārkāpumi būvniecības procesā.
* VARAM administrētajos 69 projektos ir konstatēti pārkāpumi būvniecības procesā, sastādot 31% no kopējā projektu skaita, kuros konstatēti pārkāpumi būvniecības procesā.
* VIAA administrētajos 32 projektos ir konstatēti pārkāpumi būvniecības procesā, sastādot 14% no kopējā projektu skaita, kuros konstatēti pārkāpumi būvniecības procesā.
* VM administrētajos 16 projektos ir konstatēti pārkāpumi būvniecības procesā, sastādot 7% no kopējā projektu skaita, kuros konstatēti pārkāpumi būvniecības procesā.
* VRAA administrētajos 15 projektos ir konstatēti pārkāpumi būvniecības procesā, sastādot 7% no kopējā projektu skaita, kuros konstatēti pārkāpumi būvniecības procesā.
* ZM administrētajos 8 projektos ir konstatēti pārkāpumi būvniecības procesā, sastādot 4% no kopējā projektu skaita, kuros konstatēti pārkāpumi būvniecības procesā.
* KM administrētajos 5 projektos ir konstatēti pārkāpumi būvniecības procesā, sastādot 2% no kopējā projektu skaita, kuros konstatēti pārkāpumi būvniecības procesā.
* LM administrētajos 5 projektos ir konstatēti pārkāpumi būvniecības procesā, sastādot 2% no kopējā projektu skaita, kuros konstatēti pārkāpumi būvniecības procesā.
* SM administrētajos 4 projektos ir konstatēti pārkāpumi būvniecības procesā, sastādot 2% no kopējā projektu skaita, kuros konstatēti pārkāpumi būvniecības procesā.

1. attēls

Vidējais būvniecības procesa pārkāpumu skaits projektā, kurā ir konstatēti būvniecības pārkāpumi, ir 2.62 (lūdzam papildus skatīt 2. un 3. attēlu):

* LIAA administrēto aktivitāšu/apakšaktivitāšu 68 projektos konstatēti 280 pārkāpumi būvniecības procesā, t. i. vidēji 4.12 būvniecības procesa pārkāpumi projektā;
* VARAM administrēto aktivitāšu/apakšaktivitāšu 69 projektos konstatēti 175 pārkāpumi būvniecības procesā, t. i. vidēji 2.54 būvniecības procesa pārkāpumi projektā;
* VIAA administrēto aktivitāšu/apakšaktivitāšu 32 projektos konstatēti 39 pārkāpumi būvniecības procesā, t. i. vidēji 1.22 būvniecības procesa pārkāpumi projektā;
* LM administrēto aktivitāšu/apakšaktivitāšu 5 projektos konstatēti 34 pārkāpumi būvniecības procesā, t. i. vidēji 6.80 būvniecības procesa pārkāpumi projektā;
* VRAA administrēto aktivitāšu/apakšaktivitāšu 15 projektos konstatēti 18 pārkāpumi būvniecības procesā, t. i. vidēji 1.20 būvniecības procesa pārkāpumi projektā;
* VM administrēto aktivitāšu/apkakšaktivitāšu 16 projektos konstatēti 17 pārkāpumi būvniecības procesā, t. i. vidēji 1.06 būvniecības procesa pārkāpumi projektā;
* ZM administrēto pasākumu 8 projektos konstatēti 11 pārkāpumi būvniecības procesā, t. i. vidēji 1.38 būvniecības procesa pārkāpumi projektā;
* KM administrēto aktivitāšu/apakšaktivitāšu 5 projektos konstatēti 5 pārkāpumi būvniecības procesā, t. i. vidēji 1.00 būvniecības procesa pārkāpumi projektā;
* SM administrēto aktivitāšu/apakšaktivitāšu 4 projektos konstatēti 5 pārkāpumi būvniecības procesā, t. i. vidēji 1.25 būvniecības procesa pārkāpumi projektā.

Saskaņā ar ES fondu administrējošo institūciju sniegto informāciju, kas apkopota Ziņojuma 3. pielikumā, analizējot vidējo pārkāpumu skaitu projektā, jāņem vērā, ka LIAA un LM ir sniegušas informāciju par būvniecības pārkāpumiem, vienlaikus norādot vienam projektam pārkāpumus vairākos būvniecības procesa posmos, kas ievērojami palielina kopējo pārkāpumu skaitu attiecīgai institūcijai.

2. attēls.

3. attēls.

# Projektos konstatēto būvniecības procesa pārkāpumu raksturojums saskaņā ar būvniecības procesa posmiem

Lai veiktu izvērtējumu, kuros no būvniecības procesa posmiem ir veikti lielākie pārkāpumi, būvniecības procesa pārkāpumi ir iedalīti 6 kategorijās – energoaudita pārskata sagatavošana (EA), būvprojekta sagatavošana (BS), būvdarbi (BD), būvuzraudzība (BU), autoruzraudzība (AU) un būvekspertīze (BE).

EM ir apkopojusi ES fondu administrējošo institūciju sniegto informāciju par projektos konstatētajiem pārkāpumiem būvniecības procesā atbilstoši būvniecības procesa posmiem 4. attēlā un Ziņojuma 1.pielikumā, 2.pielikumā un 3. ielikumā.

Apkopotā informācija par 584 pārkāpumiem būvniecības procesā skaidri iezīmē divus būvniecības procesa posmus, kuros ir konstatēti visvairāk būvniecības pārkāpumi – BU un BD, attiecīgi - 302 (52% no visiem pārkāpumiem būvniecības procesā) un 246 pārkāpumi (42% no visiem pārkāpumiem būvniecības procesā), kas kopā sastāda 94% no visiem konstatētajiem pārkāpumiem būvniecības procesā.

Vairumā gadījumi pārkāpumi BD ir saistīti ar to, ka būvdarbu veicējs darbus nav veicis vispār vai nav veicis tos noteiktajā apjomā, vai arī darbi ir veikti nekvalitatīvi, neatbilstoši projekta tehniskajai dokumentācijai un būvniecības normatīvajiem aktiem.

 Attiecībā uz pārkāpumiem BU, vairumā gadījumu būvuzraugs paraksta segto darbu aktus par neveiktiem un nekvalitatīviem darbiem, tiek nodarbināts jomā, kas neskar viņa kompetenci, kā arī strādā cita būvuzrauga vietā. Atsevišķos projektos būvdarbi tiek veikti bez būvuzrauga, laicīgi nenoslēdzot ar viņu līgumu, tādējādi netiek nodrošināta BU un veikto darbu uzraudzība

EA sagatavošanas posmā pārkāpumi nav konstatēti.

Pēc pārkāpumu skaita BS posmā iedalās:

* LM 3.1.4.1.5 apakšaktivitātē - 1 pārkāpums, sastādot 9.09% no visiem projektos konstatētajiem BS posma pārkāpumiem;
* VM 3.1.5.3.1 apakšaktivitātē - 1 pārkāpums, sastādot 9.09% no visiem projektos konstatētajiem BS posma pārkāpumiem;
* VARAM 3.4.1.1 aktivitātē - 4 pārkāpumi, sastādot 36.36% no visiem projektos konstatētajiem BS posma pārkāpumiem;
* ZM 313 pasākumā - 3 pārkāpumi un 312 pasākumā – 1 pārkāpums, sastādot 36.36% no visiem projektos konstatētajiem BS posma pārkāpumiem;
* VIAA 3.1.2.1.1 apakšaktivitātē - 1 pārkāpums, sastādot 9.09% no visiem projektos konstatētajiem BS posma pārkāpumiem.

Pēc pārkāpumu skaita BD iedalās:

* LM 3.1.4.1.5 apakšaktivitātē - 5 pārkāpumi, 3.1.4.1.1 apakšaktivitātē – 1 pārkāpums, 3.1.4.2 aktivitātē – 8 pārkāpumi, sastādot 6% no visiem projektos konstatētajiem BD pārkāpumiem;
* VM 3.1.5.3.1 apakšaktivitātē - 11 pārkāpumi, 3.1.5.1.1 apakšaktivitātē – 3 pārkāpumi, 3.1.5.1.2 apakšaktivitātē – 2 pārkāpumi, sastādot 7% no visiem projektos konstatētajiem BD pārkāpumiem;
* VARAM 3.4.1.1 aktivitātē - 9 pārkāpumi, sastādot 4% no visiem projektos konstatētajiem būvdarbu pārkāpumiem un 3.5.1.1 aktivitātē - 9 pārkāpumi, sastādot 7% no visiem projektos konstatētajiem būvdarbu pārkāpumiem;
* KM 3.4.3.1 aktivitātē - 1 pārkāpums un 3.4.3.2 apakšaktivitātē – 3 pārkāpumi, sastādot 2% no visiem projektos konstatētajiem BD pārkāpumiem;
* VRAA3.1.4.3 aktivitātē - 1 pārkāpums, 3.6.1.1 aktivitātē – 9 pārkāpumi, 3.6.2.1 aktivitātē – 2 pārkāpumi, 3.1.4.4 aktivitātē – 1 pārkāpums, sastādot 5% no visiem projektos konstatētajiem BD pārkāpumiem;
* LIAA 3.4.4.1 aktivitātē - 119 pārkāpumi, 3.4.4.2 aktivitātē – 15 pārkāpumi, 3.4.2.1.2 apakšaktivitātē – 1 pārkāpums, 3.5.2.1.1 apakšaktivitātē – 1 pārkāpums, 3.4.2.1.1 apakšaktivitātē – 4 pārkāpumi, sastādot 57% no visiem projektos konstatētajiem BD pārkāpumiem;
* ZM 313 pasākumā - 3 pārkāpumi, 312 pasākumā – 1 pārkāpums, 121 pasākumā – 1 pārkāpums, sastādot 2% no visiem projektos konstatētajiem BD pārkāpumiem;
* VIAA 3.1.1.1 aktivitātē - 4 pārkāpumi, 3.1.3.2 aktivitātē – 2 pārkāpumi, 3.1.3.1 aktivitātē – 28 pārkāpumi, 3.1.3.3.1 apakšaktivitātē – 1 pārkāpums, 3.1.3.3.2 apakšaktivitātē – 1 pārkāpums, sastādot 15% no visiem projektos konstatētajiem BD pārkāpumiem.

Pēc pārkāpumu skaita BU posmā iedalās:

* SM 3.2.1.3.1 aktivitātē - 1 pārkāpums, 3.2.1.2 aktivitātē – 2 pārkāpumi, 3.2.1.5 aktivitātē – 1 pārkāpums, sastādot 1% no visiem projektos konstatētajiem BU pārkāpumiem;
* LM 3.1.4.1.5 apakšaktivitātē - 3 pārkāpumi, 3.1.4.2 aktivitātē – 7 pārkāpumi, sastādot 3% no visiem projektos konstatētajiem BU pārkāpumiem;
* VARAM 3.5.1.1 aktivitātē - 129 pārkāpumi, 3.5.1.2.1 apakšaktivitātē – 14 pārkāpumi, sastādot 47% no visiem projektos konstatētajiem BU pārkāpumiem;
* KM 3.4.3.3 aktivitātē - 1 pārkāpums, sastādot 0.3% no visiem projektos konstatētajiem BU pārkāpumiem;
* VRAA 3.6.2.1 aktivitātē – 1 pārkāpums, sastādot 0.3% no visiem projektos konstatētajiem BU pārkāpumiem;
* LIAA 3.4.4.1 aktivitātē - 119 pārkāpumi, 3.4.4.2 aktivitātē – 15 pārkāpumi, 3.4.2.1.2 apakšaktivitātē – 1 pārkāpums, 3.5.2.1.1 apakšaktivitātē – 1 pārkāpums, 3.4.2.1.1 apakšaktivitātē – 4 pārkāpumi, sastādot 46% no visiem projektos konstatētajiem BU pārkāpumiem;
* ZM 313 pasākumā - 1 pārkāpums, sastādot 0.3% no visiem projektos konstatētajiem BU pārkāpumiem;
* VIAA 3.1.1.1 aktivitātē - 2 pārkāpumi, sastādot 1% no visiem projektos konstatētajiem BU pārkāpumiem.

Pēc pārkāpumu skaita AU posmā iedalās:

* SM 3.2.1.3.1 aktivitātē - 1 pārkāpums, sastādot 4% no visiem projektos konstatētajiem AU pārkāpumiem;
* LM 3.1.4.1.5 apakšaktivitātē - 2 pārkāpumi, 3.1.4.2 aktivitātē – 7 pārkāpumi, sastādot 36% no visiem projektos konstatētajiem AU pārkāpumiem;
* VARAM 3.5.1.1 aktivitātē - 10 pārkāpumi, sastādot 40% no visiem projektos konstatētajiem AU pārkāpumiem;
* VRAA 3.6.1.1 aktivitātē – 2 pārkāpumi, 3.6.2.1 aktivitātē – 2 pārkāpumi, sastādot 16% no visiem projektos konstatētajiem AU pārkāpumiem;
* ZM 313 pasākumā - 1 pārkāpums, sastādot 4% no visiem projektos konstatētajiem AU pārkāpumiem;
* BE sadaļā pārkāpumi nav konstatēti.

4. attēls.

# EM veiktie pasākumi būvniecības normatīvo aktu regulējuma uzlabošanai, EM plānotā faktiskā rīcība un sadarbība starp būvniecību uzraugošajām iestādēm ES fondu administrēšanas sistēmas stiprināšanai ES fondu 2014.-2020.gada plānošanas perioda ietvaros

**2.1. EM veiktie pasākumi būvniecības normatīva akta regulējuma uzlabošanai**

Lai pārrunātu problēmjautājumus būvniecībā, ar kuriem ir saskārušās ES fondu administrēšanā iesaistītās institūcijas, administrējot ES fondu 2007.-2013.gada plānošanas perioda projektus, 2014. gada 29. janvārī tika organizēta sanāksme ar EM un ES fondu administrēšanas institūciju pārstāvju piedalīšanos. Kā būtiskākie problēmjautājumi tika identificēti: būvprojektu ekspertīzes un būvuzraudzības prasību neievērošana, neprecīzas iepirkumu procedūras un kvalifikācijas prasības būvdarbu veicējiem, būvniecības kontroles trūkums, problēmas ar sertificēto būvspeciālistu atbildību un būvizstrādājumu tirgus uzraudzību.

Tajā skaitā FM norāda uz tādiem pārkāpumiem kā:

1) paviršības pašvaldību būvvalžu darbā, t.i., satur atkāpes no tehniskā projekta, būvuzraudzības žurnāli nav pilnībā aizpildīti un nav izsekojama segto darbu kontrole (2013.gada sertificēto izdevumu revīziju ziņojumos Revīzijas iestāde norādīja, ka vairāku projektu īstenošanā tika konstatēti trūkumi būvdarbu izpilddokumentācijā, kas ir bez finansiālas ietekmes un aicināja, atbildīgās un sadarbības iestādes 1.līmeņa kontroļu laikā pievērst pastiprinātu uzmanību būvdarbu izpilddokumentācijas atbilstībai normatīvo aktu prasībām, kā arī veikt nepieciešamās darbības trūkumu novēršanai). Pie līdzīgiem secinājumiem Revīzijas iestāde ir nonākusi ne tikai 2013.gadā, bet jau iepriekš un šis gads arī diemžēl nebūs izņēmums.

2) vāja tehnisko projektu kvalitāte, jo pamatā vislielākās problēmas būvniecības laikā rada nekvalitatīvi izstrādāti projekti, kā rezultātā paildzinās projektu īstenošanas laiks un rodas papildus izmaksas un ir piemērojamas finanšu korekcijas būvniecības projektos.

VRAA ir identificējusi šādas nepilnības: vāji izstrādāti tehniskie projekti, kuru risinājumi nav atbilstoši faktiskajai situācijai objektā, formāla tehniskā projekta ekspertīze, kuru bieži vien nodrošina vai apmaksā tehniskā projekta autors; neatbilstības būvniecības darbu procesā; finansējuma saņēmējs neievēro iepirkuma dokumentācijā noteiktās prasības attiecībā uz garantijām līguma izpildes laikā un garantijas periodā; būvdarbu kvalitāte nav atbilstoša būvnormatīvos noteiktajām prasībām (garantijas laika periodā konstatēti būtiski defekti objektā, kas radušies nepareizu tehnoloģisko risinājumu izvēles rezultātā).

Lai uzlabotu būvniecības normatīvo regulējumu 2013.gada 9. jūlijā tika pieņemts jaunais Būvniecības likums, kas ir stājies spēkā no 2014.gada 1.oktobra. Pārstrādāti un pieņemti praktiski visi būvniecības procesu regulējošie no būvniecības likuma izrietošie Ministru kabineta noteikumi, kā arī pārizdoti un ar š.g. 1.jūliju stājušies spēkā Latvijas būvnormatīvi. Jaunais būvniecības regulējums ļaus pastiprināti kontrolēt prasības būvdarbu veicējiem, būvuzrau*g*iem, kā arī citiem būvniecības speciālistiem, tādējādi veicinot būvniecības kvalitātes uzlabošanos un būvniecības procesa pārkāpumu skaita mazināšanos īstenotajos projektos un nodrošinās maksimālu būvniecības ierosinātāju un sabiedrības interešu aizsardzību.

Lai risinātu ES fondu administrēšanā iesaistīto institūciju minētos problēmjautājumus un iespējamos pārkāpumus būvniecības projektos, tajā skaita ES fondu 2014.-2020. gada plānošanas perioda projektos, jaunais būvniecības regulējums noteiks šādas prasības:

1. Attiecībā uz BE un būvuzraudzību regulējums noteiks gadījumus, kad ir nepieciešama būvprojekta ekspertīze. Noteiks būvprojekta ekspertīzes veikšanas kārtību, autoruzraudzības un būvuzraudzības kārtību, būvuzraudzības plāna izstrādes kārtību un saturu, būvniecības kontroles kārtību un nosacījumus. Būvdarbu uzraugiem būs pienākums plānot un dokumentēt būvniecības procesu. Pirms būvdarbu uzsākšanas uzraugam jāizstrādā un jāiesniedz būvvaldē uzraudzības plāns, pēc kura vadoties apsekojumus arī veic un līdz ar to situāciju dabā konstatē arī būvinspektors. Šajā sakarā 2014. gada 19. augustā ir apstiprināti MK noteikumi Nr.499 „Noteikumi par būvinspektoriem” un MK noteikumi Nr. Nr.500 „Vispārīgie būvnoteikumi”; 2014. gada 2. septembrī ir apstiprināti MK noteikumi Nr.529 „Ēku būvnoteikumi”.

2. Attiecībā uz iepirkumiem ar 2016.gada 1.janvāri stāsies spēkā būvkomersantu klasifikācijas kārtība. Būvkomersantus klasificēs, izvērtējot to finansiāli ekonomiskos rādītājus, tehniskos kritērijus un profesionālo pieredzi.

3. Lai uzlabotu būvniecības kontroli 2013.gada 5.decembrī Saeima pirmajā lasījumā konceptuāli atbalstīja grozījumus Būvniecības likumā, kas paredzēja izveidot Valsts būvniecības kontroles biroju. Savukārt 2014.gada 24.aprīlī Saeima otrajā lasījumā atbalstīja Būvniecības valsts kontroles biroja kompetenci, kas paredzēja, ka Būvniecības valsts kontroles birojam ir pienākums uzraudzīt visu lielāko sabiedriskās nozīmes ēku (kurās ikdienā uzturas vairāk nekā 100 cilvēku) būvniecību un pārbūvi, kā arī vietējo pašvaldību pasūtītos būvdarbus jaunceltnēs vai pārbūvētās ēkas, kuru līgumcena ir 1,5 miljoni eiro vai lielāka.

Tāpat biroja pienākumos ietilpst informēt kompetences pārbaudes iestādes par būvspeciālistu profesionālās darbības pārkāpumiem, nodrošināt metodisko palīdzību, organizēt būvniecības procesā iesaistīto uzraudzības iestāžu un nevalstisko organizāciju sadarbību, veicināt būvspeciālistu profesionālās kompetences paaugstināšanu, izskatīt iesniegumus un sūdzības par būtiskiem normatīvo aktu pārkāpumiem būvniecības procesā, kā arī nodrošināt publisko ēku ekspluatācijas uzraudzību, informācijas pieejamību būvniecības informācijas sistēmā un būvprojektu un būvju ekspertīžu organizēšana noteiktos gadījumos.

Valsts būvniecības kontroles birojs ir uzsācis darbu 2014.gada 1.oktobrī.

4. Attiecībā uz būvspeciālistu sertificēšanu[[4]](#footnote-4)3 un atbildību tika ieviesta obligātā civiltiesiskās atbildības apdrošināšana būvspeciālistiem par būvniecības procesā to darbības vai bezdarbības rezultātā nodarīto kaitējumu citiem būvniecības dalībniekiem un trešo personu dzīvībai, veselībai vai mantai, kā arī videi. Vienlaikus normatīvajos aktos noteiktas stingrākas, valsts definētas (nevis sabiedrisko organizāciju pašu noteiktās) prasības speciālistu kompetencei un kvalifikācijai, kā arī kārtība sertifikātu anulēšanai vai apturēšanai.

Attiecībā uz obligāto civiltiesiskās atbildības apdrošināšana būvspeciālistiem 2014. gada 19.augustā tika apstiprināti MK noteikumi Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”, kas nosaka būvspeciālista profesionālās civiltiesiskās atbildības apdrošināšanas kārtību, būvdarbu veicēja civiltiesiskās atbildības apdrošināšanas kārtību un minimālo atbildības limitu.

Attiecībā uz būvspeciālistu sertificēšanu 2014.gada 30.septembrī tika apstiprināti Ministru kabineta noteikumi Nr.610 „Būvspeciālistu kompetences novērtēšanas un patstāvīgās prakses uzraudzības noteikumi”, kas nosaka nosacījumus, ar kādiem fiziskajām personām piešķir, reģistrē un anulē sertifikātu patstāvīgai praksei arhitektūras un būvniecības jomā; kā arī būvspeciālista sertifikāta izsniegšanas, reģistrēšanas un anulēšanas, darbības apturēšanas un atjaunošanas kārtību; praktiskās darba pieredzes arhitektūras vai būvniecības jomā ilgumu būvspeciālista sertifikāta iegūšanai; būvspeciālistu kompetences pārbaudes organizēšanas nosacījumus un kompetences pārbaudes saturu; būvspeciālistu patstāvīgās prakses uzraudzības kārtību u.c. jautājumus.

Ministru kabineta 2014.gada 7.oktobra noteikumu Nr.610 „Būvspeciālistu kompetences novērtēšanas un patstāvīgās prakses uzraudzības noteikumi” paredz sertifikāta izsniegšanu būvspeciālistam būvekspertīzes (BE) specialitātē, kas līdz šim netika ieviesta. Sertificēšana minētajā jomā papildus iepriekš noteiktajam normatīvajam regulējumam nodrošinās būvniecības kvalitāti.

5. Lai nodrošinātu būvizstrādājumu tirgus uzraudzību atbilstoši Eiropas Parlamenta un Padomes 2011. gada 9. marta Regulā (ES) Nr.305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK, noteiktajām prasībām 2014.gada 25.martā Ministru kabinets pieņēma noteikumus Nr.156 „Būvizstrādājumu tirgus uzraudzības kārtība”. Noteikumos noteikta būvizstrādājumu tirgus uzraudzības iestāde – Patērētāju tiesību aizsardzības centrs un būvizstrādājumu paraugu ņemšanas un ekspertīzes veikšanas kārtība, kā arī noteikta būvizstrādājumu tirgus uzraudzības kārtība būvlaukumos.

6. Ir izveidota Būvniecības informācijas sistēma (BIS), kuru pilnībā paredzēts ieviest 2015.gadā, ar kuru efektīvi iespējams veikt sabiedrības informēšanu, būvniecības kontroli un būvspeciālistu profesionālās darbības uzraudzību.

BIS izveidošanas mērķis ir nodrošināt elektronisku būvniecības dokumentācijas apriti, sabiedrības vajadzības pēc informācijas par būvniecības procesiem, vienādu pieeju lēmumu pieņemšanā par būvniecību un vienādu likumu interpretāciju visā Latvijas teritorijā. BIS uzturētājs ir EM.

Attiecībā uz BIS ieviešanu ir sagatavots Ministru kabineta noteikumu projekts „Būvniecības informācijas sistēmas noteikumi”, kura mērķis ir noteikt BIS izveides un uzturēšanas kārtību, dokumentu iesniegšanas kārtību, kā arī būvniecības informācijas sistēmas saturu un tajā iekļautās informācijas aprites kārtību.

BIS garantēs, ka pasūtītājiem un būvniecības uzraudzības iestādēm – pašvaldību būvvaldēm, EM – ir pieejami visi nepieciešamie dokumenti un ziņas no valsts informācijas sistēmām, kas attiecas uz konkrēto būvi. BIS paredz, ka dokumenti būs elektroniskā formā un arī komunikāciju starp uzraudzības iestādēm, pasūtītāju un būvkomersantu varēs veikt elektroniski.

Pašlaik portālā [www.bis.gov.lv](https://bis.gov.lv/bisp/) publiski ir pieejami četri reģistri – Būvkomersantu reģistrs, Būvspeciālistu reģistrs, Būvinspektoru reģistrs un Dzīvojamo māju pārvaldnieku reģistrs.

Pēc BIS pabeigšanas portālā [www.bis.gov.lv](https://bis.gov.lv/bisp/) publiski būs pieejami arī Neatkarīgu ekspertu ēku energoefektivitātes jomā reģistrs un Ēku energoefektivitātes sertifikātu reģistrs, kā arī speciālas tiešsaistes formas, nodrošinot būvniecības pakalpojumu ieviešanu elektroniskā vidē. Tāpat tiks nodrošināta sabiedrības informēšana par paredzamo būvniecību un lēmumiem, kas saitīti ar to. BIS ieviešanu plānots pabeigt līdz 2015.gada 1. oktobrim.

7. Attiecībā uz iestāžu sadarbību, konstatējot būvniecības speciālistu pārkāpumus, EM ir nodrošinājusi būvniecības pārraudzībai un kontrolei nepieciešamās būvniecības informācijas sistēmas darbību un būvspeciālistu uzraudzības sistēmu. Ministru kabineta 2014.gada 7.oktobra noteikumu Nr.610 „Būvspeciālistu kompetences novērtēšanas un patstāvīgās prakses uzraudzības noteikumi 38.punkts paredz, ka, ja saņemta sūdzība par būvspeciālista patstāvīgās prakses vai profesionālās ētikas pārkāpumiem, kompetences pārbaudes iestāde izvērtē minēto informāciju un var pieņemt lēmumu par brīdinājuma izteikšanu vai par pienākumu kompetences pārbaudes iestādes noteiktajā termiņā atkārtoti veikt kompetences novērtēšanu, ja būvspeciālista patstāvīgās prakses pārkāpumi, par kuriem izteikts brīdinājums, konstatēti atkārtoti divu gadu periodā.

EM būvspeciālistu uzraudzību deleģē normatīvos aktos noteikta kārtībā. Saskaņā ar Ministru kabineta noteikumu 2014.gada 7.oktobra Nr.610 „Būvspeciālistu kompetences novērtēšanas un patstāvīgās prakses uzraudzības noteikumi” 2.punktu būvspeciālistu kompetences novērtēšanu un patstāvīgās prakses uzraudzību veic privāto tiesību juridiskā persona, kurai EM [Valsts pārvaldes iekārtas likumā](http://likumi.lv/ta/id/63545-valsts-parvaldes-iekartas-likums) un šajos noteikumos noteiktajā kārtībā, noslēdzot līgumu, ir deleģējusi šo uzdevumu.

 Minētās juridiskās personas saskaņā ar jauno regulējumu nodrošinās informācijas sniegšanu pēc EM vai Būvniecības valsts kontroles biroja pieprasījuma jautājumos, kas attiecas uz būvspeciālista kompetences novērtēšanu un patstāvīgās prakses uzraudzību, būvspeciālistu kompetences novērtēšanas un patstāvīgās prakses uzraudzības organizēšanu un ar to saistītās informācijas uzturēšanu un aktualizēšanu Būvniecības informācijas sistēmā.

39

Būvniecības likumā ir noteikta katras institūcijas kompetence būvniecības jomā, kā arī ir noteikts, kādus lēmumus attiecīgā iestāde ir tiesīga pieņemt būvniecības procesā. Tā, piemēram, pašvaldību būvvalde atbilstoši savai kompetencei nodrošina būvniecības procesa tiesiskumu, kontrolē būvniecības procesu un tā atbilstību Būvniecības likuma un citu būvniecību regulējošu normatīvo aktu prasībām. Iestāžu sadarbība tiek veikta atbilstoši katras iestādes kompetencei.

8. Lai pilnveidotu būvspeciālistu kompetences novērtēšanas un patstāvīgās prakses uzraudzības kārtību, pamatojoties uz likuma pilnvarojumu tika izdoti Ministru kabineta 2014.gada 7.oktobra noteikumi Nr.610 „Būvspeciālistu kompetences novērtēšanas un patstāvīgās prakses uzraudzības noteikumi”, kuros noteikti vienoti un skaidri būvspeciālistu sertificēšanas un darbības uzraudzības kritēriji, padarot pastāvošo sertificēšanas sistēmu caurskatāmu un radot vienotu pieeju.

# 2.2. EM plānotā faktiskā rīcība ES fondu administrēšanas sistēmas stiprināšanai un sadarbība starp būvniecību uzraugošajām iestādēm ES fondu 2014.-2020.gada plānošanas perioda ietvaros

#

# Šobrīd vislielākā Latvijā realizēto būvniecības projektu daļa tiek veikta pateicoties ES fondu finansējumam, tādēļ, nodrošinot ES fondu projektu uzraugošo iestāžu sadarbību, ir iespējams uzlabot būvniecības procesā iesaistīto speciālistu darba kvalitāti.

# Lai vienotos par ES fondu finansēto būvniecības projektu kvalitātes uzlabošanu un izstrādātu sadarbības modeli, EM tikās ar CFLA, kuras darbības mērķis ir nodrošināt ES fondu un citu ārvalstu finanšu instrumentu projektu un programmu ieviešanas uzraudzību, izdevumu atbilstības kontroli un administrēšanu. EM un CFLA konstatēja, ka, nosakot sadarbības modeli starp CFLA un EM, kā arī EM izstrādājot ieteikumus un vadlīnijas CFLA būvniecības projektu risku izvērtēšanai, ir iespējams uzlabot valsts un pašvaldību būvniecības projektu, kuri tiek finansēti ar ES fondu palīdzību, kvalitāti.

# Lai mazinātu ES fondu finansētajos projektos konstatētos būvniecības speciālistu pārkāpumus, lai novērstu nekvalitatīvu būvprojektu izstrādi, neatbilstošu būvniecības projektu realizāciju, EM kā nozares atbildīgā institūcija:

1. Izstrādās un iesniegs ieteikumu vadlīnijas riska pazīmju konstatēšanai ES fondu finansētajos būvniecības projektos, kuras EM iesniegs CFLA un citām iestādēm, lai tās varētu identificēt potenciālos riskus visā būvniecības procesa laikā, kā arī nodrošinātu pastiprinātu uzraudzību minētajos būvniecības projektos. Tā, piemēram, EM vadlīnijās noteiks, ka ar augsta riska pazīmēm būtu jānosaka tādi būvniecības projekti, kuriem būvuzraudzības vai autoruzraudzības izmaksas attiecībā pret kopējām būvniecības izmaksām ir zemas, metodoloģijā paredzot riska pakāpes procentuālo attiecību. Papildus ar augsta riska pakāpi ir nosakāmi tādi projekti, kuros būvuzraudzību veiks speciālists, kas ir iesaistīts daudzos būvniecības projektos vienlaicīgi un laika trūkuma, kā arī būvobjektu atrašanās vietas lielo attālumu dēļ objektīvi nevar veikt kvalitatīvu būvuzraudzību. EM vadlīnijās ar augsta riska pakāpi noteiks arī tādus projektus, kuriem projektēšanai atvēlēts mazs laiks un tas ir neatbilstošs attiecībā pret kopējo būvniecības laiku. EM vadlīniju izstrāde palīdzēs CFLA jau laicīgi identificēt būvniecības projektus ar augstu riska pakāpi, lai CFLA veiktu to papildus uzraudzību, paredzot šo projektu apsekošanu, kā arī veiktu to iepirkumu procedūru uzraudzību. EM izstrādātā kopējā risku vērtēšanas vadlīniju sistēma būs izmantojama arī citu būvniecības projektu risku novērtēšanā.
2. Organizēs apmācību programmas pašvaldībās par būvniecības projektu uzraudzību un jauno būvniecības normatīvo aktu regulējumu;
3. Izstrādās sadarbības sistēmu un metodiku informācijas apmaiņai ar CFLA un būvspeciālistu kompetences novērtēšanas un patstāvīgās prakses uzraudzības iestādēm, tajā skaitā Būvniecības valsts kontroles biroju par ES fondu finansētajos būvniecības projektos konstatētajiem būvvalžu atbildīgo amatpersonu, būvuzraugu, autoruzraugu, projektētāju un būvniecības ekspertu pārkāpumiem. CFLA iesniegs informāciju EM par ES fondu finansētajos būvniecības projektos konstatētajiem būvvalžu atbildīgo amatpersonu, būvuzraugu, autoruzraugu, projektētāju un būvniecības ekspertu pārkāpumiem. Sadarbības ietvaros CFLA iesniegs EM informāciju arī par būvniecības projektiem, kas atbilstoši EM izstrādātajām vadlīnijām būvniecības riska pazīmju konstatēšanai būs atzīmēti ar augsta riska pazīmēm.

ES fondu finansēto būvniecības dalībnieku pārkāpumu fiksēšana un augsta riska pakāpes būvniecības projektu identificēšana CFLA kā arī informācijas sniegšana par tiem EM nodrošinātu būvniecības dalībnieku atbildīgāku attieksmi pret darbu, kā arī novērstu speciālistu par kuru pārkāpumiem CFLA ir sniegusi ziņas EM atkārtotu iesaistīšanos būvniecības projektu izstrādē, ja kompetences pārbaudes iestāde saskaņā ar CFLA un EM sniegto informāciju par būvspeciālista patstāvīgās prakses pārkāpumiem, kas var radīt vai radīja apdraudējumu cilvēku dzīvībai, veselībai vai videi, pieņem lēmumu par būvspeciālista sertifikāta darbības apturēšanu vai anulēšanu.

1. Ierosinās sadarbībā ar CFLA pašvaldībām un valsts iestādēmES fondu finansētajos būvniecības projektos, kuru būvdarbu līgumcena pārsniedz 5 186 000 euro, rekomendējoši izmantot Starptautiskās inženierkonsultantu federācijas (turpmāk – FIDIC) izstrādātās līguma parauga formas. Taču projektos, kuru būvdarbu līgumcena nepārsniedz šo summu, izmantot EM un Būvvaldes padomes sadarbībā izstrādātās līguma parauga formas, kas tiktu apkopotas EM mājas lapā. Minētā līgumcenas robeža ir noteikta, ņemot vērā Publisko iepirkumu likuma 28.panta trešās daļas nosacījumu, ka, ja paredzamā līgumcena ir vienāda ar Ministru kabineta noteiktajām līgumcenu robežām vai lielāka, Iepirkumu uzraudzības birojs nosūta paziņojumus publicēšanai ES Vēstnesī. Ņemot vērā šo nosacījumu un Publisko iepirkumu likuma 6.panta 1.punkta nosacījumu, ja būvdarbu līguma līgumcena ir vienāda vai pārsniedz 5 186 000 euro, informāciju publicē ES Vēstnesī un par iepirkumu šādā veidā tiek informētas būvniecības firmas ES un citur pasaulē. FIDIC ir starptautiska inženierkonsultantu federācija, kas ir izstrādājusi līgumu paraugformas, kuras plaši lietotas pasaulē tieši būvniecības projektu realizēšanā, tās ir vienkāršas un saprotamas, kā arī izmantojamas dažādiem būvniecības projektiem, t.sk. inženierbūvēm. FIDIC līgumi precīzi definē risku, atbildības sadalījumu, kā arī strīdu izšķiršanu, tajos precīzi tiek noteiktas inženiera pilnvaras.

Jau šobrīd ir zināmi daži veiksmīgi projekti, kuru realizācijā ir izmantota FIDIC līguma forma. Tā, piemēram, līgums par Latvijas Nacionālās bibliotēkas ēkas būvdarbiem izstrādāts saskaņā ar FIDIC izstrādātajiem būvniecības darbu līguma noteikumiem (FIDIC Sarkanā grāmata).

Taču FIDIC līguma nevar izmantot bez pielāgošanas Latvijas būvniecības un publisko iepirkumu normām, kas nosaka vienlīdzīgu attieksmi pret pretendentiem un aizliedz veikt grozījumus iepirkuma līgumā. Šādu pielāgošanas veikšanu FIDIC līgums paredz un to ir jāveic. FIDIC līgums sastāv no līguma vienošanās, speciālajiem noteikumiem un vispārīgiem noteikumiem, kas reglamentē vispārīgus būvniecības pamatjautājumus. Speciālie līguma noteikumi tiek izstrādāti īpaši katram konkrētam būvniecības projektam, tajā vienojas par nosacījumiem, kas netiks piemēroti vispārīgajos noteikumos. Lai pielāgotu FIDIC līguma nosacījumus Publisko iepirkumu likuma nosacījumiem un būvniecību regulējošiem normatīviem aktiem, līguma speciālajos noteikumos, sašaurinot FIDIC līgumā ietvertās pilnvaras, ir jānosaka tās lietas, kas netiks piemērotas no vispārīgiem noteikumiem. Tā, piemēram, FIDIC līgums paredz iespēju grozīt būtiskos līguma nosacījumus, kas ir pretrunā ar Publisko iepirkumu likumu, tādēļ iepirkuma komisijai, izstrādājot nolikumu un līgumu speciālos noteikumus, ir jāparedz, ka nosacījumi par līguma izmaiņām vispārīgos nosacījumos netiek ievēroti. FIDIC līgums paredz plašas inženiera, kurš darbojas kā pasūtītāja interešu pārstāvis būvlaukumā, funkcijas, taču inženiera funkcijas vispārīgos noteikumos pārsniedz Latvijas būvniecību reglamentējošajos normatīvos aktos noteiktās būvinženiera funkcijas, tādēļ, izstrādājot speciālos nosacījumus, ir jāprecizē inženiera funkcijas, neparedzot viņam vairāk pilnvaru, kā tās ir noteiktas Latvijas normatīvajos aktos būvuzraugam.

**Kopsavilkums**

Ziņojuma 1. nodaļā (tajā skaitā pielikumos) ir ietverts apkopojums, veikta analīze un izvērtējums par ES fondu 2007.-2013. gada projektos konstatētajiem būvniecības pārkāpumiem, kas sagatavots balstoties uz ES fondu administrēšanā iesaistīto institūciju sniegto informāciju.

Ziņojuma 2. nodaļā ir aplūkotas galvenās konstatētās problēmas, kā arī sniegts skaidrojums par Būvniecības likuma un uz tā pamata izdoto Ministru kabineta noteikumu regulējuma izmaiņām, tā uzlabošanu, kas ir vērstas uz konstatēto problēmu novēršanu, piemēram, pastiprinot kontroles prasības būvdarbu veicējiem, būvuzrau*g*iem, kā arī citiem būvniecības speciālistiem.

Ziņojuma 2.nodaļā ir ietverta EM paredzēta faktiskā plānotā rīcība ES fondu administrēšanas stiprināšanai.

Tā, piemēram, pēc Ziņojuma konstatēto problēmu apkopošanas EM un CFLA konstatēja, ka, EM nosakot sadarbības modeli starp CFLA un EM, kā arī EM izstrādājot ieteikumus un vadlīnijas CFLA būvniecības projektu risku izvērtēšanai, ir iespējams uzlabot valsts un pašvaldību būvniecības projektu, kuri tiek finansēti ar ES fondu palīdzību, kvalitāti.

# EM iesniegs ieteikumu vadlīnijas CFLA riska pazīmju konstatēšanai ES fondu finansētajos būvniecības projektos, kā arī noteiks sadarbības sistēmu un metodiku informācijas apmaiņai ar CFLA un būvspeciālistu kompetences novērtēšanas un patstāvīgās prakses uzraudzības iestādēm, tajā skaitā Būvniecības valsts kontroles biroju.

#  Papildus EM ierosinās sadarbībā ar CFLA pašvaldībām un valsts iestādēm ES fondu finansētajos būvniecības projektos, kuru būvdarbu līgumcena pārsniedz 5 186 000 euro, rekomendējoši izmantot Starptautiskās inženierkonsultantu federācijas (turpmāk – FIDIC) izstrādātās līguma parauga formas. Taču projektos, kuru būvdarbu līgumcena nepārsniedz šo summu, izmantot EM un Būvvaldes padomes sadarbībā izstrādātās līguma parauga formas, kas tiktu apkopotas EM mājas lapā. FIDIC ir starptautiska inženierkonsultantu federācija, kas ir izstrādājusi līgumu paraugformas, kuras plaši lietotas pasaulē tieši būvniecības projektu realizēšanā, tās ir vienkāršas un saprotamas, kā arī izmantojamas dažādiem būvniecības projektiem, t.sk. inženierbūvēm. FIDIC līgumi precīzi definē risku, atbildības sadalījumu, kā arī strīdu izšķiršanu, tajos precīzi tiek noteiktas inženiera pilnvaras.

Papildus EM organizēs apmācību programmas pašvaldībās par būvniecības projektu uzraudzību un jauno būvniecības normatīvo aktu regulējumu.

Tādējādi Ekonomikas ministrija kā nozares atbildīgā iestāde sadarbībā ar citām iesaistītajām institūcijām, apzinot attiecīgajā jomā pastāvošās problēmas, jau ir izstrādājusi virkni normatīvo aktu, kā arī grozījumus jau esošajās tiesību normās ar mērķi pilnveidot tiesisko regulējumu, t.sk. novērst informatīvajā ziņojumā aprakstītās problēmas.

Ekonomikas ministres pienākumu izpildītājs,

veselības ministrs G.Belēvičs

Vīza:

Valsts sekretārs R.Beinarovičs

09.07.2015. 16:00

5233

I.Strazdiņa,

67013038, ieva.strazdina@em.gov.lv

1. <http://www.mk.gov.lv/lv/mk/tap/?pid=40306132&mode=mk&date=2013-11-19> [↑](#footnote-ref-1)
2. EM 2014. gada 6. marta vēstule Nr. 413-1-3339 par pārkāpumiem ES fondu 2007.-2013. gada projektos [↑](#footnote-ref-2)
3. ES fondu interneta vietne, <http://www.esfondi.lv/page.php?id=633> [↑](#footnote-ref-3)
4. 3 Informācija par sertificētajiem būvspeciālistiem ir pieejama Informatīvā ziņojuma 4.pielikumā (Kopumā uz 24.09.2014. ir būvspeciālistiem ir izsniegti 10 948 sertifikāti 29 jomās, anulēti – 2 sertifikāti). [↑](#footnote-ref-4)